Skibene er 77 meter lange, 17 meter brede og har en topfart på 18 knob. Det er dog lang tid siden, at isbryderne Isbjørn og Danbjørn har set den slags hastighed, da skibene har ligget i til kaj i havnen i Hals siden 2016. Først prøvede man at sælge skibene til videre drift, men da det ikke er lykkedes, har Forsvarets Materiel- og Indkøbsstyrelse valgt at sælge skibene til højestbydende med henblik på ophugning. Spørger man de lokale på Hals havn, så er det en glædelig nyhed at der snart bliver gjort plads på kajen igen. - Jeg syntes det er helt fint. Det er en god ting, så der kan komme nogle skibe ind, siger Allan Nielsen, der er fisker i Hals. Han bakkes op af Kristoffer Møller, der er skibselektriker. - Jamen jeg syntes det er fint, for de har ligget her for længe. De skulle flyttes, da det blev besluttet, at de skulle hugges op. Det er jo ikke nogen ophugningskaj, så skulle de være blevet slæbt til Frederikshavn til det nye værft deroppe.

Opsummering:
Et stykke af Dansk søværnshistorie skal snart ud på sin sidste sejltur. Der er tale om de to isbrydere Isbjørn og Danbjørn.